L-imgħax fuq self li ġej mill-Faċilità huwa rreġistrat fir-rapport tal-profitt jew telf u introjtu ieħor komprensiv (“Imgħaxijiet u introjtu simili”) u fir-rapport tal-pożizzjoni finanzjarja (“Self u riċevibbli”) fuq il-bażi tad-dovuti bl-użu tar-rata tal-imgħax effettiva, li hija r-rata li tiskonta eżattament il-ħlas fi flus futur estmat jew riċevuti matul il-ħajja mistennija tas-self għall-ammont nett riportat tas-self. Ladarba l-valur irreġistrat ta’ self jitnaqqas minħabba indeboliment, l-introjtu mill-imgħax ikompli jkun rikonoxxut bl-użu tar-rata tal-imgħax effettiva oriġinali applikata għall-ammont riportat il-ġdid.

IV)Il-qafas kuntrattwali: qafas kuntrattwali sod iżid il-kwalità tas-self u jtejjeb il-klassifikazzjoni interna tiegħu.

V)It-tul tas-self: jekk kollox jibqa' l-istess, aktar ma jkun twil il-perjodu tas-self, aktar ikun għoli r-riskju li wieħed jiltaqa’ ma’ diffikultajiet biex iħallas lura s-self.

It-telf mistenni tas-self huwa kkomputat billi jiġu kombinati l-ħames elementi diskussi hawn fuq. Skont il-livell ta’ dan it-telf, is-self jiġi assenjat għal waħda mill-klassijiet LG segwenti elenkati hawn taħt:

A Self ta’ kwalità prima: hemm tliet sottokategoriji. A tinkludi r-riskji sovrani kollha tal-UE, jiġifieri self mogħti lil jew kompletament, espliċitament u inkondizzjonalment garantit mill-Istati Membri, fejn l-ebda diffikultajiet fil-ħlas lura ma huma mistennija u li għalih huwa allokat telf mhux mistenni ta’ 0 %. A+ tindika self mogħti lil (jew garantit minn) entitajiet oħra apparti Stati Membri, mingħajr ebda aspettattiva ta’ deterjorament matul il-perjodu tas-self. A- tinkludi dawk l-operazzjonijiet ta’ self fejn hemm xi dubju dwar iż-żamma tal-istatus attwali tagħhom (pereżempju minħabba maturità twila, jew il-volatilità għolja tal-prezzijiet futuri ta’ kollateral li mill-bqija huma eċċellenti), iżda fejn kull ċaqliq 'l isfel huwa mistenni li jkun limitat.

B Self ta’ kwalità għolja: dawn jirrappreżentaw klassi ta’ assi li magħhom il-bank iħossu komdu, għalkemm deterjorament żgħir fil-futur mhux eskluż. B+ u B- huma użati biex jindikaw il-probabbiltà relattiva tal-possibbiltà li jseħħ deterjorament.

C Self ta’ kwalità tajba: eżempju ta’ dan jista' jkun self mhux garantit lil banek u korporattivi solidi b’saldu uniku ta’ seba' snin, jew amortizzament ekwivalenti, bil-maturità mal-iżborżament.

D Din il-klassifika tirrappreżenta l-limitu bejn self ta’ “kwalità aċċettabbli” u dawk li esperjenzaw xi diffikultajiet. Dan il-punt fil-klassifikar tas-self huwa determinat b’mod aktar preċiż bis-sottoklassifikazzjoni D+ u D-. Self klassifikat D- jeħtieġ monitoraġġ elevat.

E Din il-kategorija LG tinkludi self bi profil tar-riskju akbar milli ġeneralment aċċettat. Tinkludi wkoll self li matul ħajtu esperjenza problemi serji u li wieħed ma jistax jeskludi li jiġi f'sitwazzjoni ta’ telf. Għal din ir-raġuni, is-self huwa soġġett għal monitoraġġ mill-qrib u għoli. Is-sottoklassijiet E+ u E- jiddifferenzjaw l-intensità ta’ dan il-proċess ta’ monitoraġġ speċjali, b'dawk l-operazzjonijiet gradati E- peress ikunu fil-pożizzjoni fejn hemm possibiltà qawwija li s-servizzjar tad-dejn ma jkunx jista' jinżamm fuq bażi tempestiva u għalhekk tkun meħtieġa xi forma ta’ ristrutturar tad-dejn, possibbilment li twasslu għal telf minħabba indeboliment.

F F (falliment) huwa self li jirrappreżenta riskji inaċċettabbli. Self gradat F- jista' jfiġġ biss minn tranżazzjonijiet pendenti li esperjenzaw, wara l-iffirmar, ċirkostanzi avversi eċċezzjonali, imprevisti u drammatiċi. L-operazzjonijiet kollha fejn ikun hemm telf tal-kapital għall-Faċilità jiġu gradati F u dispożizzjoni speċifika hija applikata.

Ġeneralment, self internament iggradat D- jew anqas jitqiegħed fil-Lista ta’ Osservazzjoni. Madankollu, jekk is-self kien oriġinarjament approvat bi profil tar-riskju ta’ D- jew anqas, jitqiegħed biss fuq il-Lista ta’ Osservazzjoni bħala riżultat ta’ event materjali ta’ kreditu li jikkawża deterjorazzjoni ulterjuri fil-klassifikazzjoni LG tiegħu.